రాణీ నారా

రాణీ నారా (జననం జహనారా చౌదరి ; 1965 అక్టోబరు 31) అస్సాంకు చెందిన భారతీయ రాజకీయవేత్త, భారత జాతీయ కాంగ్రెస్ సభ్యురాలు. ఆమె 2016 నుండి 2022 వరకు రాజ్యసభలో పార్లమెంటు సభ్యురాలిగా అస్సాం నుండి ప్రాతినిధ్యం వహించింది. ఆమె 1998 నుండి 2004 వరకు,  2009 నుండి 2014 వరకు లోక్‌సభకు లఖింపూర్‌కు ప్రాతినిధ్యం వహించింది. నారా 2012 నుండి 2014 వరకు భారత ప్రభుత్వంలో గిరిజన వ్యవహారాల శాఖ సహాయ మంత్రిగా పనిచేసింది. ఆమె భర్త భరత్ నారా కూడా భారత జాతీయ కాంగ్రెస్ సభ్యుడు,  నవోబోయిచా శాసనసభ్యుడు .

జీవిత విశేషాలు 
నారా  గౌహతి విశ్వవిద్యాలయంలో గ్రాడ్యుయేషన్ చేసింది.  ఆమె ప్రొఫెషనల్ క్రికెట్ క్రీడాఅకారిణిగా క్రికెట్ ఆడింది. ఆమె  అస్సాం రాష్ట్ర జట్టుకు కెప్టెన్‌గా కూడా వ్యవహరించింది.  ఆమె ఉమెన్స్ క్రికెట్ అసోసియేషన్ ఆఫ్ ఇండియా  కు అధ్యక్షురాలిగా, అస్సాం ఉమెన్స్ క్రికెట్ అసోసియేషన్ అధ్యక్షురాలిగా ,  అస్సాం క్రికెట్ అసోసియేషన్, అస్సాం ఫుట్‌బాల్ అసోసియేషన్ రెండింటికీ ఉపాధ్యక్షురాలిగా పనిచేసింది. ఆమె బోర్డ్ ఆఫ్ కంట్రోల్ ఫర్ క్రికెట్ ఇన్ ఇండియా ఉమెన్స్ కమిటీలో సభ్యురాలు.    

నారా 1998లో అస్సాం ప్రదేశ్ యూత్ కాంగ్రెస్ అధ్యక్షురాలిగా ఎన్నికైంది.  అదే సంవత్సరంలో ఆమె లఖింపూర్ నియోజకవర్గం నుంచి లోక్‌సభకు ఎన్నికైంది. ఆమె 1999, 2009లో లఖింపూర్ నుండి తిరిగి ఎన్నికయ్యింది.   2003లో ఇండియన్ యూత్ కాంగ్రెస్ నేషనల్ కౌన్సిల్‌కు ఎన్నికయింది. ఆమె 2009లో లోక్‌సభలో భారత జాతీయ కాంగ్రెస్ డిప్యూటీ చీఫ్ విప్‌గా నియమితులైంది.   2012లో, నారా గిరిజన వ్యవహారాల మంత్రిత్వ శాఖలో సహాయ మంత్రిగా భారత కేంద్ర మంత్రివర్గంలోకి ప్రవేశించింది.  2016లో అస్సాం నుంచి నారా రాజ్యసభకు ఎన్నికైంది. 

నారా అస్సాం శాసనసభలో ఆరుసార్లు సభ్యురాలు,  అస్సాం ప్రభుత్వంలో మాజీ క్యాబినెట్ మంత్రి అయిన భరత్ నారాను వివాహం చేసుకుంది.

మూలాలు 

13వ లోక్‌సభ సభ్యులు
12వ లోక్‌సభ సభ్యులు
భారతీయ మహిళా క్రికెట్ క్రీడాకారులు
జీవిస్తున్న ప్రజలు
1965 జననాలు